Imolos trasa

Imolos trasa (pilnas pavadinimas italų kalba – Autodromo Internazionale Enzo e Dino Ferrari) – Formulės 1 trasa, 40 km nutolusi nuo Imolos miesto, Bolonijos regione, Italijoje. Iki 2006 m. trasoje vykdavo Formulės 1 San Marino Grand Prix lenktynės, o 2020 m. trasa sugrįžo į Formulės 1 kalendorių. Nuo šių metų čia vyksta Emilijos-Romanijos vardo GP.

 Istorija 
Imolos trasa buvo pastatyta 1950 ir greitai tapo mėgiama „Formulės-1“ pilotų dėl savo greitos konfigūracijos. 1973, 1974 ir 1981 saugumo sumetimais trasoje buvo įrengta keletas „S“ tipo posūkių. Nepaisant naujų saugumo modifikacijų trasa išliko gana pavojinga, ypatingai nesaugus buvo „Tamburello“ posūkis, kuris buvo įveikiamas neatleidžiant akceleratoriaus pedalo ir šalia kurio gana arti buvo betoninė sienelė. 1987 praktikos metu Nelson Piquet pakliuvo į avariją, dėl kurios pilotas buvo priverstas praleisti lenktynes. 1989 šiame posūkyje įvyko dar viena avarija, kurios metu Gerhard Berger pilotuojamas bolidas atsitrenkė į betoninę sienelę ir užsiliepsnojo. Dėl operatyvaus gaisrininkų ir pagalbinio personalo darbo pilotui pavyko išsigelbėti iš ugnies.

1994 San Marino GP metu įvyko kelios avarijos, kurios pelnė lenktynėms „juodojo savaitgalio“ reputaciją. Penktadieninės praktikos metu Rubens Barrichello atsitrenkęs į padangų sienelę apsivertė ir prarado sąmonę. Šeštadieninės kvalifikacijos metu „Villeneuve“ posūkyje praradęs bolido kontrolę į betoninę sienelę kaktomuša atsitrenkė jaunas pilotas Roland Ratzenberger. Austras žuvo vietoje. Sekmadienį vykusiose lenktynėse „Tamburello“ posūkyje dėl vairo gedimo žuvo legendinis Formulės-1 pilotas Ayrton Senna. Po šio savaitgalio Imolos trasa buvo iš esmės perdirbta, greitojo „Tamburello“ vietoje įrengiant seriją iš trijų vidutinio greičio posūkių, „Villeneuve“ paverčiant į „S“ posūkį bei panaikinant posūkį, kuriame avariją patyrė Rubens Barrichello. Norėdami išlaikyti greitos trasos reputaciją, lenktynių organizatoriai taip pat nusprendė panaikinti labai lėtą „S“ posūkį prieš dabartinį „Acque Minerale“ posūkį.

 Statistika 

 Metai Pilotas laimėtojas  Komanda laimėtoja 2022  Max Verstappen Red Bull Racing-Honda 2021  Max Verstappen Red Bull Racing-Honda 2020  Lewis Hamilton Mercedes 2006  Michael Schumacher Ferrari 2005  Fernando Alonso Renault 2004  Michael Schumacher Ferrari 2003  Michael Schumacher Ferrari 2002  Michael Schumacher Ferrari 2001  Ralf Schumacher Williams-BMW 2000  Michael Schumacher Ferrari 1999  Michael Schumacher Ferrari 1998  David Coulthard McLaren-Mercedes 1997  Heinz-Harald Frentzen Williams-Renault 1996  Damon Hill Williams-Renault 1995  Damon Hill Williams-Renault 1994  Michael Schumacher Benetton-Ford Motor Company 1993  Alain Prost Williams-Renault 1992  Nigel Mansell Williams-Renault 1991  Ayrton Senna McLaren-Honda 1990  Riccardo Patrese Williams-Renault 1989  Ayrton Senna McLaren-Honda 1988  Ayrton Senna McLaren-Honda 1987  Nigel Mansell Williams-Honda 1986  Alain Prost McLaren-TAG 1985  Elio de Angelis Lotus 1984  Alain Prost McLaren-TAG 1983  Patrick Tambay Ferrari 1982  Didier Pironi Ferrari 1981  Nelson Piquet Brabham-Ford Motor Company 1980* Nelson PiquetBrabham-Cosworth

(*1980 Imola trasoje buvo surengtos Italijos Grand Prix)

 Adresas 
Autodromo Enzo e Dino Ferrari
Via Fratelli Rosselli, 2
40026 Imola (BO)
Italy

 Nuorodos 
www.f1db.com  

Kategorija:Formulės 1 trasos Italijoje
Kategorija:San Marino sportas